།སྡིག་ལྟུང་ཡང་
གཅིག་པར་གསུངས་ཤིང༌། མི་དགེ་བའི་ལས་རང་གིས་བགྱིས་པ། གཞན་ལ་བགྱིད་དུ་སྩལ་
བ། བགྱིས་པ་ལ་རྗེས་སུ་ཡི་རང་བ་སོགས་སྒྲིབ་གསུམ་བག་ཆགས་དང་བཅས་པ་ནི་བཤགས་
བྱའོ། །རྐང་པ་གསུམ་པས། བདག་གཞན་འཁོར་འདས་ཀྱི་དགེ་བའི་རྩ་བ་རྣམས་ལ་དགའ་སྤྲོ་
106

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
ཡི་རང་བསྒོམ་པའོ། །རྐང་པ་བཞི་པ་ནི། སངས་རྒྱས་བྱང་ཆུབ་ཡིད་ཀྱིས་གཟུང་ཞེས་པས་བདེ་
སྟོང་ལྷན་ཅིག་སྐྱེས་པ་དོན་དམ་པའི་ཡེ་ཤེས་རྡོ་རྗེ་ནི་སངས་རྒྱས་ཀྱི་བྱང་ཆུབ་སྟེ། དེ་ཉིད་འཛིན་
པར་དམ་བཅའ་བ་ནི་དོན་དམ་བྱང་ཆུབ་མཆོག་ཏུ་སེམས་བསྐྱེད་པའོ། །རྐང་པ་ལྔ་པ་དང་དྲུག་
པས་སྡོམ་པ་ཐམས་ཅད་ཀྱི་རྟེན་དུ་འགྱུར་ཕྱིར་སྐྱབས་སུ་འགྲོ་བའོ། །རྐང་པ་བདུན་པ་དང་བརྒྱད་
པས་སྨོན་པ་བྱང་ཆུབ་མཆོག་ཏུ་སེམས་བསྐྱེད་པའོ། །རྐང་པ་དགུ་པ་དང་བཅུ་པ་བཅུ་གཅིག་པ་
གསུམ་གྱིས་འཇུག་པ་བྱང་ཆུབ་མཆོག་ཏུ་སེམས་བསྐྱེད་པའོ། །རྐང་པ་བཅུ་གཉིས་པས་ནི་ཐེག་
ཆེན་གྱི་བསྔོ་བས་རྒྱས་གདབ་པ་སྟེ། ལྔ་རྣམ་པར་དག་པ་ཡིན་ལ། འདིར་རྡོ་རྗེ་ཐེག་པའི་སྟོན་པ་
སྔ་བས་རྒྱས་གདབ་པ་སྟ། ལྔ་རྣམ
ནི་སྤྲུལ་སྐུ་ཐེག་དམན་གྱི་སྟོན་པ་ལྟར་མྱ་ངན་ལས་མི་འདའ་བ་དང་། ཆོས་མི་གསུང་བའི་ཚུལ་མི་
སྟོན་པར་དུས་རྟག་པ་རྒྱུན་དུ་མྱ་ངན་ལས་མི་འདའ་བར་འཁོར་བ་མ་སྟོང་གི་བར་དུ་བཞུགས་པ་
སྟེ། སློབ་དཔོན་ཡེ་ཤེས་སྙིང་པོས། སྤྲུལ་པའི་སྐུ་ནི་མྱ་ངན་ལས། །འདའ་བར་སྟོན་གྱི་གཅིག་
ཤོས་མིན། །ཞེས་གསུངས་པས། བདུན་རྣམ་དག་ནི་སྤྲུལ་སྐུ་ལ་དབུལ་གྱི། འདིར་ལྔ་རྣམ་དག་
107

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ནི་རྡོ་རྗེ་ཐེག་པའི་ཁྱད་ཆོས་ཡིན་པས་ཚུལ་དེ་ལྟ་བུར་འདུན་པ་གསལ་བཏབ་ནས་རྒྱུན་བཤགས་
ལན་གསུམ་བྱའོ། །སྐུའི་རྗེས་གནང་གི་གསོལ་གདབ་ལ། རྡོ་རྗེ་འཛིན་པ་ནི་རྡོ་རྗེ་སེམས་དཔའ་
ཡིན་ཏེ། གུར་གྱི་ཐ་མ་ལས། གང་ཕྱིར་རྡོ་རྗེ་སེམས་དཔའ་ནི། །དེ་ཉིད་སློབ་དཔོན་གཟུགས་
གནས།
བཟུང་སྟེ། །སེམས་ཅན་ཕན་གདགས་དམིགས་ནས་ནི། །ཐ་མལ་པ་ཡི་ཚུལ་གྱིས་
།ཞེས་རྡོ་རྗེ་འཆང་རྡོ་རྗེ་སེམས་དཔའ་ནི་སློབ་དཔོན་མཚན་ལྡན་གྱི་མིང་ཡིན་ལ། དེ་
ཉིད་ཀྱི་དགོངས་གསོལ་ནས།
བདག་ནི་འགྲོ་བའི་དོན་དུ་གཙོ་ཆེན་ཏེ་འཁོར་ལོའི་དབང་ཕྱུག་
ཡིན་ལ་དེ་དང་དབྱེར་མེད་པའི་སློབ་དཔོན་ཁྱེད་ལ་གསོལ་བ་འདེབས་ཀྱི་གང་དགོས་ན།
རྒྱའི་ཡེ་ཤེས་ཏེ། དེ་ནི་སྐུ་ཡོངས་རྫོགས་བསྐྱེད་པའི་དོན་ཏེ། བརྟག་གཉིས་ལས། ངེས་པར་
བཅོམ་ལྡན་ཧེ་རུ་ཀཿ །ཕྱག་རྒྱའི་ཚོགས་དང་བཅས་པ་བྲི། །ཞེས་གསུངས་པས་སྐུ་བསྒོམ་པ་
ནི། སྐུའི་རྗེས་གནང་གི་དངོས་གཞི་ཡིན་པས་སེམས་མ་ཡེང་བར་བསྒོམ་པ་གལ་ཆེ་སྟེ། རྡོ་རྗེ་རྩེ་
མོ་ལས། བརྗེད་ངས་བློ་ལ་འོད་དཔག་མེད་སོགས་དང༌། །བདེ་བར་གཤེགས་པ་རྣམས་ཀྱིས་
ཕྱག་
108

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
བྱིན་མི་རློབས། །ཞེས་སོགས་གསུངས་པས་མ་ཡེང་བར་བསྒོམ་པར་བྱའོ། །བརྟན་བྱེད་ཆུ་
དབང་གི་སྐབས་དབང་ལྷ་དེ་བཞིན་གཤེགས་པ་དང་གཤེགས་མ། སེམས་དཔའ་དང་སེམས་
མ། ཁྲོ་བོ་དང་ཁྲོ་མོ་སྟེ་གདན་གསུམ་ཚང་བ་སྤྱན་དྲངས་པ་ལ་སློབ་དཔོན་གྱིས་གསོལ་བ་
འདེབས་པའི་དོན། རྡོ་རྗེ་ཅན་ནི་རྡོ་རྗེ་འཆང་གི་མཚན་ཡིན་ལ། སངས་རྒྱས་ནི་རིགས་ལྔ་སོགས་
ཀྱི་མཚན་ཡིན་པས་རྡོ་རྗེ་འཆང་གིས་འོག་མིན་དུ་འགྲོ་བའི་དོན་དུ་རིགས་ལྔ་སོགས་ལ་འཁོར་
འདས་ཀྱི་ཡོན་ཏན་ཐམས་ཅད་ཀྱི་བདག་ཉིད་དབང་ཇི་ལྟར་སྩལ་བ་དེ་ལྟར་སློབ་མ་འདི་ལའང་
སྩལ་དུ་གསོལ། ཞེས་གསོལ་བའི་དོན་ཡིན་ལ། དབང་བསྐུར་བའི་ཚེ་སློབ་དཔོན་དང་སློབ་མ་
གཉིས་ཀ་བསམ་འདུན་རྩེ་གཅིག་ཏུ་བྱ། བསྐུར་ཚིག་དབང་བསྐུར་རྡོ་རྗེ་ཆེན་པོ་ནི་དོན་དམ་ཡེ་
ཤེས་ཀྱི་ངོ་བོ་ཡིན་ལ། དེ་ཉིད་ཀུན་རྫོབ་དུ་ལྷ་དང་བུམ་ཆུའི་རྣམ་པ་གསང་སྔགས་ཐབས་མཁས་
པའི་དོན་ཏེ། འདི་ལ་ནི་ཁམས་གསུམ་པའི་དབང་ཕྱུག་དྲག་པོ་དང་། ཚངས་པ་དང་། ཁྱབ་
འཇུག་ལ་སོགས་པ་འཇིག་རྟེན་པའི་དྲེགས་བྱེད་ཆེན་པོ་རྣམས་དང་། འཇིག་རྟེན་ལས་འདས་
109

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
པའི་སངས་རྒྱས་བྱང་སེམས་རྣམས་ཀྱིས་ཀྱང་ཕྱག་བགྱི་བའི་འོས་ཡིན་ཏེ། གུར་གྱི་ཐ་མ་
ལས། དེ་ཕྱིར་སློབ་དཔོན་མདུན་བྱོན་ན། །དེ་བཞིན་གཤེགས་རྣམས་ཕྱག་འཚལ་ལོ། །ཞེས་
སོ། །དེ་ལྟར་སངས་རྒྱས་ཀྱིས་ཀྱང་ཕྱག་འཚལ་བའི་དགོས་པ་ཅི་ཞེ་ན། སངས་རྒྱས་གྱུར་ཏོ་
དེ་ལྟ་
འཚལ་གྱི་སྐུ་གསུང་ཐུགས་ཀྱི་གསང་བ་ཐམས་ཅད་ལས་བྱུང་བའི་གནས་ཡིན་པའི་ཕྱིར།
བུས་དབང་བསྐུར་བའི་དོན་ཡིན་ནོ། །རིགས་བདག་རྒྱས་གདབ་པ་ནི། ཇི་སྐད་དུ། རྒྱུ་ལ་
འབྲས་བུས་རྒྱས་གདབ་ཅིང༌། །འབྲས་བུ་ལ་ཡང་རྒྱུས་རྒྱས་གདབ། །ཅེས་པས་རྒྱུ་ལ་འབྲས་
བུས་རྒྱས་གདབ་པ་ནི། རྒྱུ་པདྨའི་རིགས་སྤྱན་རས་གཟིགས་ལ་འབྲས་བུ་འདོད་ཆགས་དག་པ་
འོད་དཔག་མེད་ཀྱིས་རྒྱས་གདབ་པ་ལྟ་བུ། འབྲས་བུ་ལ་རྒྱུས་རྒྱས་གདབ་པ་ནི། འབྲས་བུ་དོན་
ཡོད་གྲུབ་པའི་རིགས་ཅན་སྒྲོལ་མ་ལ། རྒྱུ་འདོད་ཆགས་དག་པ་སངས་རྒྱས་འོད་དཔག་མེད་ཀྱིས་
རྒྱས་གདབ་པ་ལྟ་བུ། རྒྱུ་ལ་རྒྱུས་རྒྱས་གདབ་པ་ནི། རྒྱུ་འདོད་ཆགས་དག་པ་རྡོ་རྗེ་ཕག་མོ་ལ་རྒྱུ་
གཏི་མུག་དག་པ་རྣམ་སྣང་གིས་རྒྱས་གདབ་པ་ལྟ་བུ། འབྲས་བུ་ལ་འབྲས་བུས་རྒྱས་གདབ་པ་
110

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
ནི། རྡོ་རྗེའི་རིགས་འབྲས་བུ་ཞེ་སྡང་དག་པ་འཁོར་ལོ་སྡོམ་པ་ལ་རིགས་བདག་ཞེ་སྡང་དག་པའི་
པའི་ཕྱིར་རོ།
འབྲས་བུ་མེ་ལོང་ཡེ་ཤེས་ཀྱི་རང་བཞིན་མི་བསྐྱོད་པས་རྒྱས་གདབ་པ་ལྟ་བུ་སྟེ་མུ་བཞིར་གསུངས་
།འདིར་ནི་བཞི་ཀ་སྐབས་ཐོབ་གཞུང་བཞིན་བྱ་བ་ཡིན་ནོ། །གསུང་གི་རྗེས་གནང་
གི་སྐབས་སྔར་ལྟར་ལས། སྔགས་ཀྱི་དབང་བསྐུར་བ་ནི་ཡེ་ཤེས་ཆེན་པོ་སྟེ་རླུང་སྔགས་དབྱེར་
གྲུབ་བསྐུལ་བའི་དོན་ཡིན་པས་སྩོལ་ཞིག་གོ། །དམིགས་པའི་ཚེ་སྔགས་ཕྲེང་བདག་མདུན་གཉིས་
མེད་པ་གཞོམ་མེད་སྟོང་པའི་རང་སྒྲ་ནཱ་ད་ཞེས་སྒྲ་ཙམ་གྱིས་མཚོན་པ་དེ་ནི་ལྷ་ཐམས་ཅད་ཀྱི་དངོས་
ཀའི་སྔགས་ཕྲེང་སློབ་མ་ལ་སྤྲོ་བ་དང་། སློབ་མའི་ཁ་ནང་དུ་འཇུག་པ་དང་རྣ་བར་འཇུག་པ་
སོགས་ལུགས་མང་ཞིང་། སྔགས་དེ་ཉིད་ཀྱང་སྐྱོན་དྲུག་དང་བྲལ་དགོས་ཏེ། ཇི་སྐད་
དུ། བཟླས་བརྗོད་བྱེད་ཚེ་མི་མྱུར་མི་དལ་ཞིང༌། །སྒྲ་ཆེར་མི་དབྱུང་ཧ་ཅང་ཆུང་བའང་
མིན། །གུག་སྐྱེད་ཀླད་ཀོར་ཚིག་ནི་ཉམས་པ་མིན། །སྨྲ་བཞིན་མ་ཡིན་གཞན་དུ་ཡེང་བཞིན་
མིན། །ཞེས་གསུངས་པ་ལྟར་རོ། །དེ་རྗེས་སློབ་མས་བདག་གི་བཟུང་བར་བགྱིའི། བདག་ལ་ཉེ་
111

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བར་མཛོད་གསོལ་བའི་ཚེ། སློབ་དཔོན་གྱིས་རྗེས་སུ་གནང་བར་བྱ་བ་ནི། བཅོམ་ལྡན་འདས་ཆེ་
གེ་མོ་འདི་ལ་སྩལ་ལགས་ཀྱི་འགོ་བར་མཛོད་ཅིག །སྔགས་ཀྱི་དངོས་གྲུབ་ནི་མཆོག་སངས་རྒྱས་
དང་དམན་པ་གྲུབ་པ་བརྒྱད་དང་ཕྲིན་ལས་བཞི་སྩོལ་ཞིག་གོ། །བརྟུལ་ཞུགས་བརྟན་པ་ནི། སྐུ་
ཕྱག་རྒྱའི་བརྟུལ་ཞུགས་བསྐྱེད་རིམ་བརྟན་པ། གསུང་སྔགས་ཀྱི་བརྟུལ་ཞུགས་བཟླས་པ་དང་མ་
བྲལ་བ། ཐུགས་བསམ་གཏན་གྱི་བརྟུལ་ཞུགས་ཏིང་ངེ་འཛིན་ལས་མ་ཡེང་བ།
ཕྲིན་ལས་ནི་
སངས་རྒྱས་པའི་ཚེ་ཕྲིན་ལས་རྡོ་རྗེའི་ཐེག་པས་འགྲོ་དོན་འབད་མེད་དུ་འགྲུབ་པ་རྒྱུ་དུས་ཀྱི་དམ་
བཅའ་འབྲས་དུས་སུ་རྫོགས་པར་མཛོད་ཅིག་པའོ། །ཐུགས་ཀྱི་རྗེས་གནང་ལ་གོང་ལྟར་
ལས། རྡོ་རྗེ་སློབ་དཔོན་གྱིས་བདག་ལ་བློའི་མཆོག་མཚན་འཛིན་ཐམས་ཅད་མཐར་བྱེད་པའི་ཏིང་
ངེ་འཛིན་བསྐྱེད་དུ་གསོལ། ཞེས་གསོལ་བ་བཏབ་པས། སློབ་དཔོན་གྱི་ཐུགས་རྗེས་མདུན་
བསྐྱེད་བསྐུལ་ནས་ཏིང་ངེ་འཛིན་སྐུ་ཡེ་ཤེས་སེམས་དཔའ་དང་། སྔགས་ཏིང་ངེ་འཛིན་སེམས་
དཔའ་སྤྲོས་པ་སློབ་མ་དམ་ཚིག་སེམས་དཔར་ཐིམ་ནས། ལྷའི་སྐུ་གསུང་ཐུགས་དང་སློབ་མའི་
112

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
ལུས་ངག་ཡིད་གསུམ་དབྱེར་མེད་དུ་བྱས་མ་ཐག །སྤྲོས་མེད་རྡོ་རྗེ་ལྟ་བུའི་ཏིང་ངེ་འཛིན་གྱི་ངང་དུ་
མཉམ་པར་འཇོག་པ་སྟེ། དེའི་ཚུལ་ཇི་ལྟར་ཞེ་ན། འཇམ་དཔལ་ཞལ་ལུང་ལས། ཆོས་རྣམས་
གཟུགས་ལ་སོགས་པ་ནས། །ཀུན་མཁྱེན་བར་གྱི་རང་བཞིན་ནི། །ནམ་མཁའ་དཀྱིལ་ལྟར་རྣམ་
དག་པའི། །ཟབ་གསལ་གཉིས་མེད་ཡེ་ཤེས་ཏེ། །དེ་ནི་དངོས་མེད་སྒོམ་དངོས་མེད། །དངོས་
པོ་ཐམས་ཅད་དང་བྲལ་བ། །ཁམས་དང་སྐྱེ་མཆེད་ཀྱིས་མ་ཟིན། །རང་བཞིན་གྱིས་ནི་འོད་
གསལ་བ། །གདོད་ནས་དག་པ་ནམ་མཁའ་བཞིན། །ཞེས་དང་། བརྟག་གཉིས་ལས། རང་གི་
རིག་པའི་ཡེ་ཤེས་འདི། །ངག་གི་ལམ་འདས་སྤྱོད་ཡུལ་ཏེ། །ཞེས་སོགས་གསུངས་པའི་དོན་ལ་
མཉམ་པར་བཞག་པ་སྟེ། _ དེ་ཡང་བསལ་བཞག་སྤང་བླང་བསྒོམ་བྱ་མིན་ཏེ། མགོན་པོ་བྱམས་
པས། འདི་ལ་བསལ་བྱ་ཅི་ཡང་མེད། །བཞག་པར་བྱ་བའང་ཅུང་ཟད་མེད། །ཡང་དག་ཉིད་ལ་
ཡང་དག་བལྟ། །ཡང་དག་མཐོང་ན་རྣམ་པར་གྲོལ། །ཞེས་པའི་དོན་ལྟར་སྒོམ་མོ། །དམ་བཅའ་
ལུགས་ནི། ཕྱོགས་བཅུའི་སངས་རྒྱས་བྱང་སེམས་དང༌། སློབ་དཔོན་དགོངས་གསོལ་ནས། དེ་
113

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རིང་དབང་ཐོབ་པའི་རྒྱུ་མཚན་དུ་བྱས་ནས། སངས་རྒྱས་མ་ཐོབ་ཀྱི་བར་དུ་ཡི་དམ་འདི་མི་སྤོང་
བར་ལྷག་པའི་ལྷར་འཛིན་ཅིང་། དེའི་སྔགས་མ་ཆག་པར་བཟླ་བ་དང༌། མགོན་པོ་སོགས་ཆོས་
སྐྱོང་བའི་སྲུང་མ་དམ་པར་བཟུང་ནས་སྔགས་མ་ཆག་པར་བཟླ་བ་ཁས་བླངས་པས་ཆག་མེད་དུ་
ཉམས་སུ་བླང་བའི་དོན་ཡིན་པས་ཉམས་ལེན་གྱི་རྐང་འཛུགས་པའི་ཕྱིར་ཡིན་ནོ། །རྗེས་སུ་དམ་
ཚིག་བསྡུས་ནས་བསྲུང་བ་ནི། གཙོ་བོ་རྡོ་རྗེ་སློབ་དཔོན་གྱིས་ཇི་ལྟར་སྩལ་བ་ནི་ནམ་ཡང་མི་བྱེད་
པར་མི་རུང་སྟེ། ཇི་སྐད་དུ། གང་ཕྱིར་རྡོ་རྗེ་སློབ་དཔོན་གྱི། །དངོས་གྲུབ་སློབ་དཔོན་རྗེས་
འབྲང་གསུངས། །དེ་བས་དེ་ལ་བརྙས་པ་ནི། །རྩ་བའི་ལྟུང་བ་དང་པོར་གསུངས། །ཞེས་
སོ། །གཞན་ཡང་དེ་རིང་དབང་ཐོབ་ནས་བཟུང་སྟེ་སློབ་མའི་ལུས་ངག་ཡིད་གསུམ་ནི་
དཔོན་ལ་ཕུལ་ཟིན་པ་སྟེ། བདག་ལུས་ལོངས་སྤྱོད་སྣང་སྲིད་ཡོངས་བཞེས་ལ། །ཞེས་ཕུལ་ཟིན་
པའི་ཕྱིར་དང༌། ཕུལ་ནས་ཅི་བྱེད་ན་སློབ་དཔོན་གྱི་བྲན་དང་སློབ་མ་དང་རྗེས་སུ་འཇུག་པར་བྱེད་
པས་དེ་ལྟར་གཟུང་དུ་གསོལ་དང་། རང་གི་ལུས་ལོངས་སྤྱོད་ཐམས་ཅད་ཕུལ་ཟིན་ནས་དྲུག་ཆ་
114

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5
གཅིག་དངོས་གྲུབ་ཀྱི་སླད་དུ་ཞུ་བསམ་པས་གནང་བར་གསོལ་བ་ཡིན་ནོ།
གི་མཇལ་དང་པོ་བ་དཔན་ཆེན་གྱིས་མཉེས་པར་བ་
།དེ་རྗེས་གཏང་རག་
གི་མཎྜལ་དང་སློབ་དཔོན་ཡོན་གྱིས་མཉེས་པར་བྱ་དགོས་ཏེ། སྡོམ་འབྱུང་ལས། སློབ་མ་ལས་
ནི་ཡོན་བླང་བྱ། །དེས་ཀྱང་གུས་པས་དབུལ་བར་བྱ། །ཞེས་དང༌། དེ་ཉིད་ལས། བླ་མའི་ཞལ་
སྔ་མཆོད་བྱས་ན། །ཅི་འདོད་པ་ཡི་འབྲས་བུ་རྙེད། །ཅེས་དང་། གུར་གྱི་བརྒྱད་པ་ལས། གང་
གིས་སློབ་དཔོན་མཉེས་མ་བྱས། །ཡང་དག་བྱང་ཆུབ་འགྲོ་མིན་ཉིད། །ཅེས་སོགས་གསུངས་
པའི་ཕྱིར། སློབ་དཔོན་མཉེས་པ་ཤིན་ཏུ་གལ་ཆེ་བས་སོ། །ཞེས་པ་རྣམས་རྗེས་གནང་གི་སྐབས་
སོ་སོར་བཤད་ཅིང༌། བློ་ལྡན་རྣམས་ཀྱིས་རྒྱས་བཤད་ལུང་རིགས་ཀྱིས་བརྒྱན་པ་ཉིད་འཆད་ཕྱིར་
ཚུལ་འདི་ཙམ་ལ་ལྟོས་མི་དགོས་ནའང་། བློ་དམན་རྣམས་ལ་ཕན་པར་སེམས་སོ། །སྨྲས་པ། རྡོ་
རྗེའི་ཐེག་པའི་ལམ་བཟང་ལ། །རྒྱས་དང་བསྡུས་དང་འཚམ་པ་སོགས། །མཁས་གྲུབ་སྔ་མས་
མང་མཛད་མོད། །དེ་དག་བློ་དམན་འགའ་འགའ་ཡིས། །རྙེད་ཅིང་རྟོགས་པར་དཀའ་བའི་
ཕྱིར། །རྗེས་གནང་ལྷན་ཐབས་བསྡུས་པ་འདི། །ཁོ་བོས་བགྱིས་མོད་འགའ་ཞིག་གིས། །དབང་
115

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གི་སྔོན་འགྲོ་ལེགས་བཤད་དག །ཡིན་རློམ་འབྲེལ་མེད་སྣ་ཚོགས་པ། །སྐད་གསང་མཐོན་པོས་
སྨྲ་བ་མཐོང༌། །དེ་ལ་མཁས་པར་རློམ་པ་ཡི། །སློབ་མ་དང་བཅས་དེ་དག་ཀུན། །བ་ལང་ཁྱུ་
ལས་ཆེས་བླུན་ནོ། །ཇི་ལྟར་བཟའ་དང་བཏུང་བ་ལ། །ལན་ཚྭའི་རོ་ནི་མཐུན་པ་ལྟར། །དེ་བཞིན་
རྗེས་གནང་རྣམས་ལ་ཡང་། ལེགས་བཤད་འདི་དག་ཀུན་ཏུ་རྒྱུག །དེ་ཕྱིར་ཤེས་ལྡན་གྱིས་མཐོང་
ཡང༌། །འདི་ལ་འཁྲུལ་པ་མ་མཆིས་སོ། །འདི་དགེ་སེམས་ཅན་ཐམས་ཅད་ལ། །སངས་རྒྱས་
ཐོབ་ཕྱིར་བསྔོ་བར་བགྱི། །དེ་ལྟར་སྒྲུབ་ཐབས་ནོར་བུའི་ཕྲེང་བའི་རྗེས་གནང་རྣམས་ཀྱི་ལྷན་
འབྲི་གུང་པ་
ཐབས་འདི་ཡང་མངའ་རིས་ལྷ་མོ་དཀོན་མཆོག་ལྷུན་གྲུབ་ཀྱིས་བསྐུལ་བའི་ངོར།
ཆོས་ཀྱི་གྲགས་པས་མེ་གླང་ཟླ་བ་དྲུག་པའི་ཚེས་བཅུ་ལ། འབྲི་ཀླུང་ཚོས་ཕྱུག་གི་ཕོ་བྲང་རེའུ་མིག་
ལྕང་ལོ་ཅན་གསང་བ་སྔགས་ཀྱི་གན་མཛོད་དུ་མགྱོགས་པར་སྦྱར་བ་དག་གོ།། །།མངྒ་ལཾ།།
116

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
5